Յուրի Բալաշով

**Յուրի Սերգեևիչ Բալաշով**  ( ), խորհրդային և ռուս շախմատիստ, միջազգային գրոսմայստեր (1973), Մոսկվայի չեմպիոն (1970), Լիտվայի չեմպիոն (1977)։ ԽՍՀՄ վաստակավոր մարզիչ (1978)։

ԽՍՀՄ հավաքականի կազմում 1980 թվականի շախմատի օլիմպիադայի հաղթող, Ռուսաստանի հավաքականի կազմում վետերանների աշխարհի չեմպիոն (2018)։

## Կենսագրություն
Յուրի Բալաշովը ծնվել է 1949 թվականի մարտի 12-ին, Կուրգանի մարզի Շադրինսկ քաղաքում, բանվորի ընտանիքում։

Շախմատի առաջին կարգի նորմը լրացրել է 12 տարեկանում, իսկ 15 ​​տարեկանում դարձել է ԽՍՀՄ սպորտի ամենաերիտասարդ վարպետը։ Նրա առաջին մարզիչը եղել է Վլադիմիր Ալեքսանդրովիչ Դյուկովը։

1961 և 1962 թվականներին դարձել է Շադրինսկ քաղաքի, իսկ 1964 թվականին՝ Կուրգանի մարզի շախմատի չեմպիոն։ 1966 թվականից բնակություն է հաստատել Մոսկվայում։

1972 թվականին ավարտել է Լենինի անվան ֆիզիկական կուլտուրայի ինստիտուտի շախմատի բաժինը, նրա թեզը նվիրված է եղել Ռոբերտ Ֆիշերի գործունեությանը։

1970 թվականին հաղթել է Մոսկվայի առաջնությունում, իսկ 1977 թվականին դարձել Խորհրդային Լիտվայի չեմպիոն։ 1976 թվականի ԽՍՀՄ առաջնությունում Անատոլի Կարպովից հետո զբաղեցրել է երկրորդ տեղը։ Շախմատիստը բազմիցս ներկայացրել է ԽՍՀՄ-ը թիմային մրցումներում, մասնավորապես՝ 1971, 1972 և 1974 թվականների աշխարհի ուսանողական առաջնություններում, 1970, 1973, 1977 և 1980 թվականներին Եվրոպայի թիմային առաջնություններում, ինչպես նաև 1980 թվականի XXIV օլիմպիադայում, որտեղ ԽՍՀՄ հավաքականը դարձել է հաղթող։

Յուրի Բալաշովը մասնակցել է մի շարք ազգային և միջազգային մրցաշարերի, 1980 թվականից Միխայիլ Չիգորինի խորհրդանշական ակումբի անդամ է։

Բալաշովը ակտիվ դիրքային ոճի շախմատիստ է, սիրում է տակտիկական խաղեր, մի շարք հաջողություններ է ունեցել մարզական ոլորտում։ Նա տարբեր տարիների օգնել է աշխարհի չեմպիոններ Անատոլի Կարպովն ու Բորիս Սպասկուն։ 1978 թվականին Բալաշովն արժանացել է ԽՍՀՄ վաստակավոր մարզիչի, իսկ 2005 թվականին՝ «ՖԻԴԵ»-ի վաստակավոր մարզիչի կոչման։

Շախմատի բնագավառում ունեցած ձեռքբերումների համար 1981 թվականին Բալաշովը պարգևատրվել է «Ժողովուրդների բարեկամություն» շքանշանով։

1990-ականների սկզբին Կուրգանում ստեղծվել է «Գրոսմայստեր Յու. Ս. Բալաշովի դպրոցը»։ Նույն դպրոցից գործում է նաև Նաբերեժնիե Չելնիում։

2001 թվականին գրոսմայստերի հայրենիքում՝ Շադրինսկում, անցկացվել է շախմատի միջազգային մրցաշար՝ Յուրի Բալաշովի մրցանակի համար, որին մասնակցել է նաև ինքը՝ Յուրի Բալաշովը։ Մրցաշարի մրցանակը եղել է այն շախմատը, որով Բորիս Սպասկին պատրաստվել է Ռոբերտ Ֆիշերի հետ հանդիպմանը։

2003 թվականին Շադրինսկում տեղի է ունեցել շախմատի երկրորդ միջազգային մրցաշարը՝ Յուրի Բալաշովի մրցանակի համար։ Մրցաշարին կրկին մասնակցել է Բալաշով։

Յուրի Բալաշովի մրցանակի երրորդ միջազգային մրցաշարն անցկացվել է Շադրինսկում 2005 թվականին։ 2007 թվականին Շադրինսկում տեղի է ունեցել շախմատի մանկապատանեկան հուշամրցաշար՝նվիրված Յուրի Բալաշովին։

«65+» անվանակարգում դարձել է վետերանների Եվրոպայի և աշխարհի չեմպիոն։ Նա վետերանների կազմում Ռուսաստանի հավաքականի անդամ է։ Հավաքականը պարբերաբար հաղթում է Եվրոպայի և աշխարհի առաջնություններում։ 2023 թվականին դարձել է դասական շախմատի Ռուսաստանի վետերանների չեմպիոն։

«Աշխարհի չեմպիոն» ռուսական ֆիլմում, որը նվիրված է 1978 թվականին Բագիոյում կայացած Կարպովի և Կորչնոյի հանդիպմանը, Յուրի Բալաշովի դերը մարմնավորել է Միխայիլ Տրոյնիկը։

## Ընտանիք
Ավագ եղբայրը՝ Ալեքսանդրը, շախմատի գծով սպորտի վարպետի թեկնածու է, քույրը՝ Թամարան առաջին կարգային շախմատիստուհի է, կինը (1971 թվականից) Ելենա Յուրիևնան (ծնված 1949 թ., Շմիդկե), շախմատի վարպետ է, սկսնակների համար շախմատի դասագրքերի հեղինակ։ Նրանք ունեն հինգ երեխա՝ Նատալյա, (ծնված 1972 թ.), Օլգան (ծնված 1976 թ.), Ալեքսեյը (ծնված 1983 թ., շախմատի սպորտի վարպետի թեկնածու է, նվագում է հոբոյ,, միջազգային մրցույթների դափնեկիր է, հանդիսանում է իր համերգային գործակալության ղեկավարը), Տատյանան (ծնված 1985 թ.), Ալեքսանդրը (ծնված 1987 թ.)։

## Պարգևներ
*Ժողովուրդների բարեկամության շքանշան, 1981 թ․
*ԽՍՀՄ վաստակավոր մարզիչ, 1978 թ․
*ՖԻԴԵ-ի վաստակավոր մարզիչ, 2005 թ․

## Գրականություն
*Шахматы: энциклопедический словарь / гл. ред. А. Е. Карпов. — М.: Советская энциклопедия, 1990. — С. 26. — 621 с. — 100 000 экз. — ISBN 5-85270-005-3.
*Линдер И. М. Балашов Юрий Сергеевич // Шахматная энциклопедия / И. М. Линдер, В. И. Линдер. — М. : ООО «Издательство АСТ» : ООО «Издательство Астрель», 2004. — С. 24—25. — 320 с. — ISBN 5-17-006939-1. — ISBN 5-271-06492-1.

## Ծանոթագրություններ

## Արտաքին հղումներ
* Биография Юрия Балашова на сайте Федерация шахмат России]
* Личная карточка Юрия Балашова на сайте ФИДЕ
* 
* Личная карточка Юрия Балашова на сайте 365chess.com
* Личная карточка Юрия Балашова на сайте OlimpBase.org
* Юрий Балашов: «Я тренировал чемпионов мира» Интервью 
*Yuri Balashov vs David Bronstein, Yerevan URS ch 1975, Spanish Game: Breyer Defense (C95), 1-0
*Evgeni Ellinovich Sveshnikov vs Yuri Balashov, Moscow URS ch 1976, French Defense: Euwe Variation (C02), 0-1
*Yuri Balashov vs Vasily Smyslov, Tilburg 1977, Spanish Game: Open Variations, Howell Attack (C81), 1-0
*Oleg Romanishin vs Yuri Balashov, Minsk URS ch 1979, Sicilian Defense: Paulsen Variation (B48), 0-1
*Khosro Sheik Harandi vs Yuri Balashov, Rio de Janeiro izt 1979, Sicilian Defense: Richter-Rauzer (B64), 0-1
*Anatoli Karpov vs Yuri Balashov, USSR 1980, Queen's Indian Defense: Kasparov Variation (E12), 0-1

Կատեգորիա:Շախմատային օլիմպիադաների մասնակիցներ
Կատեգորիա:Շախմատի գրոսմայստերներ
Կատեգորիա:Ռուս գրողներ
Կատեգորիա:Ռուս շախմատիստներ
Կատեգորիա:Պատվո շքանշանի ասպետներ (Ռուսաստան)